Presidenti Obama angazhohet për ekonominë gjatë vizitës në Ohajo
Zoti Obama po përpiqet të nxisë novacionet dhe do t’i bëjë bizneset amerikane më konkurrente në tregjet botërore
Presidenti Barak Obama ka gjetur kohë për të shkëputur vëmendjen nga trazirat në Lindjen e Mesme e gjetkë dhe për t’u përqendruar tek ekonomia dhe politika amerikane. Ai bëri një vizitë në shtetin e rendësishëm politik Ohajo për të promovuar planin e tij për të nxitur konkurrencën e ekonomisë amerikane. Presidenti Obama kërkon që qeveria të shpenzojë më shumë para në një plan për të cilin thotë se do të nxisë novacionet dhe do t’i bëjë bizneset amerikane më konkurrente në tregjet botërore. Por republikanët në opozitë në Ohajo dhe shtete të tjera po bëjnë thirrje për shkurtime të mëtejshme të kosotos së qeverisë si në nivele shtetërore ashtu edhe në ato kombëtare. Presidenti Obama shkoi të martën në qytetin Klivlend për t'u takuar me më shumë se 100 udhëheqës biznesesh të vogla, për të cilat presidenti thotë se krijojnë dy nga çdo tre vende pune të reja në Shtetet e Bashkuara. Një nga biznesmenët që bisedoi me presidentin ishte edhe Arianë Kërkpatrik e cila drejton një kompani ndërtimtarie. Papunësia në Ohajo dhe në mbarë vendin ka arritur në 9 përqind. Presidenti po inkurajon shtete si Ohajo, ekonomitë e të cilave dikur vareshin tërësisht në industrinë e prodhimtarisë, që të përqendrohen tek eksportimi i teknologjisë dhe pajisjeve për të është quajturën “energji e pastërt”. Po ashtu presidenti po bën fushatë për shtimin e shpenzimeve federale për shkollimin, infrastrukturën dhe novacionet ekonomike. Që nga janari presidenti Obama ka zhvilluar udhëtime të shumta në mbarë vendin për të promovuar planin e tij. Mes ndalesave të tij kanë qënë Miçigeni, Pensilvania, Uiskonsini dhe Florida, shtete të cilat do të jenë të rendësishme gjatë zgjedhjeve të ardhëshme presidenciale. Presidenti po mundohet të bindë republikanët duket bërë shkurtime të mëdha në programet e brendshme federale, për të cilat thotë presidenti se do të reduktojnë deficitin e madh buxhetor. Zoti Obama tha se ai është i gatshëm të luftojë deficitin por kembënguli se shtimi i shpenzimeve për konkurrencën është tërësisht i nevojshëm. Ndërkohë në kryeqytetin e Ohajos, Kolumbus, punonjësit e administratës publike protestuan propozimin e guvernatorit republikan për shkurtimet në buxhet. Demostrata të ngjashme janë zhvilluar për rreht një javë në shtetin Uiskonsin. Shteti Ohajo zë vendin e shtatë për nga madhësia mes 50 shteteve amerikane dhe elektorati është thuajse i ndarë gjysmë demokrat dhe gjysmë republikan. Presidenti Obama e fitoi Ohajon në zgjedhjet e 2008-s por republikanët fituan postet kryesore politike të atij shteti në zgjedhjet e mesmandatit të vitit të kaluar.